

 **OBCHODNÁ AKADÉMIA**

**Bernolákova 26, 953 20 Zlaté Moravce**

 študijný odbor: 6317 M obchodná akadémia

 **Prijímacia skúška zo slovenského jazyka a literatúry**

 **do 1. ročníka obchodnej akadémie v školskom roku 2023/2024**

2. kolo:20. 06. 2023 čas na vypracovanie: **45 minút**

......................................................... ................................. ............................................

Priezvisko a meno číselný kód podpis hodnotiaceho učiteľa

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| ÚLOHA č. | **1.** | **2.** | **3.** | **4.** | **5.** | **6.** | **7.** | **8.** | **9.** | **10.** | **11.** | **12.** | **13.** | **14.** | **15.** |
| **body** |  |  |  |  |  |  |  |  |  |  |  |  |  |  |  |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| ÚLOHA č. | **16.** | **17.** | **18.** | **19.** | **20.** | **21.** | **22.** | **23.** | **24.** | **25.** | **26.** | **SÚČET** |
| **body** |  |  |  |  |  |  |  |  |  |  |  |  |

**Hodnotenie: ..................................**

**1. Pravopisné cvičenie. Doplňte chýbajúce hlásky:**

 Zuzana bola v siedmom neb\_\_. V ruke držala v\_\_herný žre\_\_ na luxusnú dovolenku na jednom \_\_ gréck\_\_ch polostrovo\_\_. Pre\_\_tým sa ešte s \_\_rantiškom vybrali na v\_\_kend do h\_\_r. Zuzana konečne nemusela riešiť b\_\_znis a hlavne odpovedať na r\_\_zne otá\_\_ky svoj\_\_ch zákazníkov. Najnovšie toti\_\_ ponúkala robot\_\_cké strúhad\_\_o na zeleninu a de\_\_ský tlačid\_\_ový telefón. Navyše už tr\_\_ mesiace nemohla predať lu\_\_usne vyzerajúce guľ\_\_čkové perá, ktoré ale poriadne nep\_\_sali, a tak o ne ni\_\_to \_\_o zákazníkov nemal záujem. M\_\_šlienky na prácu ale r\_\_chlo zahnala preč, sadla si \_\_u kozubu, nohy si v­­\_\_­­­ložila na parapet a začala sa tešiť na pokojnú dovolenku v \_\_récku.

**Ukážka 1**

**Malý princ**

Na ďalšej planéte býval pijan. Táto návšteva bola veľmi krátka, ale malý princ bol po nej veľmi skľúčený.

„Čo tu robíš?“ spýtal sa pijana, ktorého našiel, ako mlčky sedí pred radom prázdnych a radom plných fliaš.

„Pijem,“ odpovedal pijan s pochmúrnym výrazom.

„Prečo piješ?“ spýtal sa ho malý princ.

„Aby som zabudol,“ odpovedal pijan.

„Aby si zabudol? A na čo?“ vyzvedal malý princ, lebo ho už ľutoval.

„Aby som zabudol, že sa hanbím,“ priznal pijan a ovesil hlavu.

„Za čo sa hanbíš?“ vypytoval sa malý princ, lebo mu chcel pomôcť.

„Hanbím sa, že pijem!“ dodal pijan a načisto sa odmlčal.

A malý princ celý zmätený odišiel.

Dospelí sú rozhodne veľmi, veľmi čudní, vravel si v duchu počas cesty.

 *Antoine De Saint-Exupéry: Malý princ*

**Úlohy 2, 3, 4, 5, 6, 7, 8, 9, 10 a 11 sa vzťahujú k ukážke 1  *Malý princ.***

**2. Kniha Malý princ je:**

**A.** kniha rozprávok pre najmenších

**B.** filozofická rozprávka pre dospelých

**C.** zbierka poviedok

**D.** dobrodružný román

**3. Prečo pil obyvateľ ďalšej planéty, ktorú navštívil malý princ?**

**A.** chcel zabudnúť na nešťastie

**B.** bol veľmi čudný

**C.** lebo ho zahanbili

**D.** hanbil sa, že pil, preto chcel na to zabudnúť

**4. Ako sa necítil malý princ na tejto planéte?**

**A.** bol smutný

**B.** bol zmätený

**C.** bol spokojný

**D.** nechápal svet dospelých

**5. Aký typ rozprávania je použitý v ukážke 1?**

**A.** ja-rozprávanie

**B.** on-rozprávanie

**C.** my-rozprávanie

**D.** ona-rozprávanie

**6. Vyber možnosť bez pravopisnej chyby:**

**A.** „Prečo piješ?“ spýtal sa ho malý princ.

**B.** „Prečo piješ“? spýtal sa ho malý princ.

**C.** „Prečo piješ?“ Spýtal sa ho malý princ.

**D.** „prečo piješ?“ spýtal sa ho malý princ.

**7. *Na ďalšej planéte býval pijan.***

 **Pre uvedenú vetu z hľadiska zloženia a členitosti platí:**

**A.** jednoduchá veta, jednočlenná, slovesná

**B.** jednoduchá veta, dvojčlenná, úplná

**C.** jednoduchá veta, jednočlenná, neslovesná

**D.** jednoduchá veta, dvojčlenná, neúplná

**8. *Za čo sa hanbíš? Hanbím sa, že pijem! A malý princ celý zmätený odišiel.***

**Vety sú podľa obsahu:**

**A.** opytovacia, rozkazovacia, oznamovacia

**B.** želacia, rozkazovacia, oznamovacia

**C.** opytovacia, želacia, oznamovacia

**D.** opytovacia, zvolacia, oznamovacia

**9. Podčiarknuté slovo v slovnom spojení *počas cesty* je:**

**A.** predložka

**B.** príslovka

**C.** podstatné meno

**D.** prídavné meno

**10. Ktoré zámená v ukážke 1 zastupujú *pijana*?**

**A.** po nej

**B.** ho, mu

**C.** sa, si

**D.** prečo

**11. Antonymum k slovu *pijan* je:**

**A.** opilec

**B.** ožran

**C.** abstinent

**D.** absolvent

**Ukážka 2**

**Malá báseň**

1. Maličká je báseň daktorá. 3. Malú báseň píšem, kvapkám ju
 Ako maličká je konvalinka. z voskovice na stôl: prst daj na ňu,
 Ale vonia, ale plápolá. a jej teploty hneď ožijú,
 Ako malé dieťa, ktoré spinká. máš ju jak na srdci nakvapkanú.

2. Plávajú aj básne veliké. 4. Niekto nežnú lastovičku rád,
 Kryhy ľadové sú v mori, ľady. niekto obdivuje albatrosa.
 Lesknú sa ako čepeľ na dýke. Na svete si možno preberať.
 Nač‘ ich písať? Nemajú ich radi. Komu oceán a komu \_\_\_\_\_\_ .

 5. Ja som teraz iba za rosu.
 Aj v oku ju veľmi často mávam.
 Malú báseň píšem. Kolosu
 neklaniam sa, iba jarným trávam.

 *Ján Smrek: Malá báseň*

**Úlohy 12, 13, 14, 15, 16 a 17 sa vzťahujú k ukážke 2 *Malá báseň.***

**12. Ktoré z uvedených slov patrí na zakryté miesto v 4. strofe ukážky 2?**

**A.** voda

**B.** rieka

**C.** rosa

**D.** slza

**13. V ktorej možnosti je správne uvedený počet slabík v prvom verši ukážky 2?**

**A.** osem slabík

**B.** deväť slabík

**C.** šesť slabík

**D.** desať slabík

**14. Aký umelecký jazykový prostriedok predstavuje slovné spojenie *má rosu v oku*?**

**A**. personifikáciu

**B.** metaforu

**C.** epiteton

**D.** prirovnanie

**15. Schéma rýmu a jeho pomenovanie v ukážke 2 v 5. strofe je:**

**A**. abab striedavý

**B.** aabb združený

**C.** abba obkročný

**D.** abcb prerývaný

**16. V ktorej možnosti je uvedené zámeno z nasledujúcej vety ukážky 2 v základnom**

 **tvare?**

 ***Nemajú ich radi.***

**A.** my

**B.** ony

**C.** vy

**D.** ona

**V otázkach č. 19 – č. 26 zakrúžkujte správnu odpoveď.**

**19. Označte slangové slová:**

**A.** vicišpán, četník, groš, fiaker, notár, hajdúch

**B.** hriech, chrám, svätyňa, pokánie, peklo

**C.** vesna, luna, lkať, tátoš, sklon

**D.** trapas, hektika, jasnačka, klasák, matika

**20. Vyberte nesklonné podstatné meno:**

**A.** Ír

**B.** atašé

**C.** konzument

**D.** beduín

**21. Označte slovo so správnou pádovou príponou –ou:**

**A.** bez lesou

**B.** s paňou

**C.** z brehou

**D.** do oblokou

**22. Vetné členy vo vete *Ľahký závan vetra rozšíril vôňu orgovánu do celého okolia.* sú v tomto poradí:**

**A.** zhodný prívlastok, podmet, predmet, prísudok slovesný, predmet, nezhodný prívlastok, zhodný prívlastok, príslovkové určenie miesta

**B.** zhodný prívlastok, podmet, predmet, prísudok slovesný, predmet, predmet, zhodný prívlastok, príslovkové určenie miesta

**C.** zhodný prívlastok, podmet, nezhodný prívlastok, prísudok slovesný, predmet, nezhodný prívlastok, zhodný prívlastok, príslovkové určenie miesta

**D.** zhodný prívlastok, podmet, nezhodný prívlastok, prísudok slovesný, predmet, predmet, zhodný prívlastok, príslovkové určenie miesta

**23. Označte vetu, v ktorej je citoslovce:**

**A.** To je veru nebezpečná cesta!

**B.** Aha, už to mám!

**C.** No konečne, už si to dokázala!

**D.** Ukáž, čo vieš!

**24. Označ rad, v ktorom sú prisudzovacie sklady?**

**A.** má mlieko na brade, leje vodu do koša, ženie vodu na mlyn

**B.** kocky sú hodené, čert nespí, oči by jedli

**C.** je chudý ako trieska, chodí ako lev v klietke, bol hladný ako vlk

**D.** lapil sa do pasce, remeslo zavesil na klinec, ťahal za kratší koniec

**25. Označte vetu charakteristickú pre umelecký štýl:**

**A.** Musíme si však zvykať, že v slovenskej lige bude viac mužstiev, ktoré budú proti nám

 nastupovať s defenzívnou taktikou.

**B.** V súčasnej spisovnej slovenčine je vyše 66 000 podstatných mien.

**C.** Štúr vycítil, že sa blížia nepokojné, búrlivé časy, a pred odchodom z Prešporka mi to

 otvorene povedal.

**D.** Ceny za ubytovanie sa klasicky líšia podľa regiónu, sezóny a úrovne vybavenia.

**26. K útvarom hovorového jazykového štýlu patria:**

**A.** projekt, výklad, úvaha

**B.** dialóg, e-mail, SMS

**C.** báseň, rozprávka, muzikál

**D.** úradný list, životopis, prihláška

**KONIEC TESTU**